Iz zagrebačkog Ureda za upravljanje u hitnim situacijama izvijestili su da su oko 15 sati zaprimili obavijest Centra veze Javne vatrogasne postrojbe Zagreb o požaru šume i niskog raslinja na području Dubokog jarka.

"Na intervenciju gašenja ovog požara izašlo je za sada 30 vatrogasaca sa 10 vozila. Požar su pod kontrolu stavili profesionalni vatrogasci Javne vatrogasne postrojbe (11 vatrogasaca) uz pomoć dobrovoljnih vatrogasaca i opasnosti za stambene objekte i stanovništvo nema.

Jedan vatrogasac je lakše ozlijeđen i zbrinut je na mjestu događaja. Kako se radi o lokaciji Gliboki jarek, u požaru se sporadično javljaju eksplozije streljiva koje je bilo razasuto po području nakon velike eksplozije vojnog skladišta Gliboki jarek 07.04.1994. godine. Zbog toga opožaranoj površini od cca 150 000 m2 se pristupa sa osobitim oprezom.

Uz vatrogasne snage na terenu se nalaze i službenici Policijske uprave zagrebačke, Nastavog zavoda za hitnu medicinu Zagreb i dežurni timovi Ureda za upravljanje u hitnim situacijma Grada Zagreba", zaključuju iz zagrebačkog Ureda za upravljanje u hitnim situacijama.

Ministarstvo obrane nemaju nikakve nadležnosti za prostor bivšeg vojnog skladišta streljiva

Ministarstvo obrane RH, tako niti Hrvatska vojska već godinama nemaju nikakve nadležnosti za prostor bivšeg vojnog skladišta streljiva u Dubokom jarku kod Sesveta. Niti tamo ima aktivnih vojnih instalacija, niti vlasništva MORH-a.

No, 7. travnja 1994. ovdje se nalazilo ogromno skladište raznog streljiva, a kada je eksplodiralo, poginulo je 6 vojnika, a 17 je građana bilo ozijeđeno. Istraga MORH-a tada je utvrdila da je do lanca eksplozija došlo prilikom zavarivanja ograde poligona otvorenim plamenom. Suspendirana su 4 odgovorna časnika HV-a. Posljedice ekspliozija bile su vidljive i na okolnim stambenim objektima, a oštećeno je oko 600 objekata.